Lyngordenen

Clethraceae 
 Cyrillaceae 
 fjellflokkfamilien 
 fjellprydfamilien
 fluetrompetfamilien
 Fouquieriaceae
 ibenholtfamilien
 kattebuskfamilien 
 Lecythidaceae 
 lyngfamilien 
 Marcgraviaceae
 Mitrastemonaceae
 nøkleblomfamilien
 Pentaphylacaceae
 Roridulaceae
 sapodillefamilien 
 Sladeniaceae
 springfrøfamilien 
 styraksfamilien 
 Symplocaceae
 tebuskfamilien
 Tetrameristaceae

Lyngordenen (Ericales) er en stor orden av blomsterplanter. 

 Beskrivelse 
Gruppa inneholder trær, busker, lianer og urter. Kjøttetende arter finnes også. Blomstene er som regel femtallige, undersittende  og samkronede. Med 22 familier og omtrent 12 000 arter omfatter ordenen 5,9 % av de egentlige tofrøbladete planter. Gruppa er viktig i undervegetasjonen i tropisk regnskog der de utgjør 10 % av artene og 22 % av stammene. Viktige familier i tropisk regnskog er sapodillefamilien, Lecythidaceae og ibenholtfamilien.

Lyngfamilien og nøkleblomfamilien er store familier med kosmopolitisk utbredelse. Gruppa inneholder en rekke arter som er økonomisk viktige, den aller viktigste er uten tvil tebusken (Camellia sinensis). Den inneholder også spiselige frukter, som kiwi, sharon, blåbær og paranøtt. Ibenholtfamilien har mange arter med verdifullt trevirke.

 Systematikk 
Cronquist- og Takhtajan-systemene hadde en orden kalt Ericales, men den hadde et langt mindre omfang. Familiene som nå er i Ericales, var plassert i tre ulike underklasser Asteridae, Dilleniidae og Rosidae, men molekylærgenetiske studier har vist at de hører sammen.  I APG III- og APG IV-systemene er antall familier redusert ved sammenslåinger. Spesielt lyngfamilien og nøkleblomfamilien har nå et større omfang enn tidligere.

Lyngordenen har en basal posisjon blant asteridene der den er søstergruppa til euasteridene. Ordenen er utvilsomt en naturlig gruppe, men den indre systematikken er usikker, og en må forvente endringer i stamtreet nedenfor. Plasseringen av den parasittiske familien Mitrastemonaceae er spesielt usikker.

 Litteratur 





 Eksterne lenker